Poortloopseremonie 'n trotse Riebies-tradisie | Netwerk24
Poortloopseremonie 'n trotse Riebies-tradisie
06 Februarie 2019 10:07
Annelize van den Berg, skoolhoof, en Arlien Oudbier, 'n gr. 8-leerling wat deur die poort geloop het. Agter hulle staan Melouise Mulder, hoofmeisie, en Heinrich Gericke, hoofseun. Foto: ELZERI WRIGHT
Gr. 8-leerlinge, nuwe leerlinge en nuwe personeellede het vir die eerste keer deur die poort van die Hoërskool Riebeeckrand in Randfontein ge­stap.
Dié tradisie huldig die nuwelinge amptelik as volwaardige Riebeeckranders in.
Voor dit moes die gr. 8's eers die inburgeringsprogram en die groentjiekonsert voltooi.
" 'n Lid van die senior raad het elke leerling se skoolbaadjie vir hom aangetrek. Annelize van den Berg, skoolhoof, het ook vir elkeen 'n handdruk en 'n sertifikaat gegee," sê Elzeri Wright, woordvoerder. "Die trane het gevloei, maar die leerlinge het van oor tot oor geglimlag."
Volgens Wright bly die tradisie jou altyd by. Trouens, baie oud-Riebeeckranders het hul herinneringe oor hul poortloopseremonie op die skool se Facebook-blad gedeel.